Тоня Трайкова
Водач

chitanka.info

Той сепна се и спря, рога изправи,

изопна се от непозната тръпка,

зад себе си потърси оня равен,

успокоителен порой от стъпки…

Глава разтърси гневно и размаза

случайна мравка върху канарата,

но в миг разбра, че всичко е напразно,

притиснат и сломен от тишината.

И без да ще, с горчивина се вгледа

в залязващото слънчево светило,

следи го неподвижен до последно,

преди към пропастта да се засили…

И прокънтя по ехото далече

отчаяното срутване на скока.

Там, в непристъпната сурова вечер

отминал бе със стадото младокът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.